alexandrainst/scandi-wiki huggingface dataset:
Bream Head

Bream Head er eit klippeframspring på austkysten av Northland på Nordøya på New Zealand. Det ligg i enden på ei 30 km lang halvøy som stikk ut i Stillehavet sørvest for Whangarei. Øygruppa Hen and Chicken Islands ligg 12 km utanfor.

Bream Head, som utgjer ei framståande klippe, 490 m høg, er restane av ein vulkan frå miocentida. Klippa dannar den nordlege utstrekkinga til Bream Bay, og vaktar innløpet til Whangarei Harbour, ei naturleg hamn som går innover mot nordvest. Oljeraffineriet på Marsden Point ligg på motsett side av hamna, fem km mot vest.

Like nord for Bream Head ligg ei lang sandstrand som heiter Ocean Beach.

Northland
Halvøyar på New Zealand
Det helsevitskaplege fakultetet ved UiT

Det medisinske fakultet ved UiT Noregs arktiske universitet har profesjonsstudium i medisin og sjukepleie, masterstudium i farmasi, bioteknologi, odontologi, helsefag og folkehelsevitenskap, og bachelor i biologi og master i medisinsk biologi.

Bakgrunnsstoff 

 Fakultetet si heimeside

UiT Noregs arktiske universitet
Fakultetet for naturvitskap og teknologi ved UiT

Fakultetet for naturvitskap og teknologi ved UiT har fagtilbod i biologi, fysikk, geologi, informatikk, kjemi, matematikk og statistikk, og gjev undervisning på alle nivå til og med doktorgrad.

Det er seks institutt ved fakultetet:

 Institutt for fysikk og teknologi (IFT)
 Institutt for geologi (IG)
 Institutt for informatikk (IFI)
 Institutt for kjemi (IK)
 Institutt for matematikk og statistikk (IMS)
 Institutt for ingeniørvitenskap og sikkerhet (IIS)

Bakgrunnsstoff 

Fakultetet si heimeside 

UiT Noregs arktiske universitet
Karl Palatu

Karl Palatu () er ein estlandsk fotballspelar som gjekk frå FC Flora til Adeccoliga-klubben Sogndal IL i januar 2007. Han er no tilbake på FC Flora. Palatu er forsvarsspelar.

Estiske fotballspelarar
Sogndal-spelarar
Joachim av Danmark

Joachim () er prins av Danmark, greve av Monpezat og yngste son av dronning Margrethe II av Danmark og prins Henrik av Danmark. Han vart i 1991 tildelt storkrossen av St. Olavs Orden.

Den 18. november 1995 gifta han seg med Alexandra Manley, ein bankfunksjonær frå Hongkong med røter i Storbritannia, Kina, Polen og Austerrike. Dei fekk to søner:
 Prins Nikolai av Danmark (f. 1999)
 Prins Felix av Danmark (f. 2002)

I september 2004 vart prins Joachim og prinsesse Alexandra separerte. Paret vart skild den 8. april 2005.

Prins Joachim bur på Schackenborg på Jylland.

Prinsen høyrer til fyrstehuset Glücksburg.

Den 24. mai 2008 gifta han seg med franske Marie Cavallier. Ho studerte ved Wellesley i Boston og ved Marymount Manhattan College i New York. Marie fekk ved retur til Europa i 2001 jobb i farens firma i Geneve. Dei har ein son og ei dotter:
 Prins Henrik av Danmark (f. 2009)
 Prinsesse Athena av Danmark (f. 2012)

Titlar 
 Prins Joachim av Danmark, greve av Monpezat

Monogram 

Danske prinsar
Huset Glücksburg
St. Olavs Orden
Elefantordenen
Dannebrogordenen
Grevar av Monpezat
Kongelege frå København
Henrik av Danmark

Prins Henrik av Danmark (), fullt namn Henri Marie Jean André, var ektemaken til dronning Margrethe II av Danmark.

Prins Henrik vart fødd i 1934 i Gironde i Frankrike som Henri de Laborde de Monpezat, son av André de Laborde de Monpezat (1907–1998) og Renée Doursenot (1908–2001). Familien de Laborde de Monpezat titulerer seg sjølv som grever, men dei har eigentleg ikkje rett til å bruke denne adelege tittelen. 

Han voks opp i Frankrike og Vietnam, og studerte både i Paris, Saigon og Hong Kong. Frå 1959 til 1962 gjorde han militærteneste i den franske hæren i Algerie, og deretter arbeidde han som sekretær ved den franske ambassaden i London fram til 1967.

Den 10. juni 1967 gifta han seg med prinsesse Margrethe, den danske tronfylgjaren. Det franske namnet Henri vart gjort om til det danske Henrik, og han fekk tittelen prins av Danmark. Prins Henrik vart i 1968 tildelt storkrossen med kjede av St. Olavs Orden. Frå Margrethe vart dronning i 1972, har han vore prinsgemal, men denne tittelen har sjeldan vore nytta. I 2005 opplyste dronninga og prinsen at han skulle ha tittelen prinsgemalen.

Prins Henrik er far til kronprins Frederik (fødd i 1968) og prins Joachim (fødd i 1969). 

Morsmålet til prinsgemalen var fransk, men han talte òg flytande dansk, engelsk, kinesisk og vietnamesisk. 

Han har omsett fleire bøker frå fransk til dansk, og har òg gjeve ut nokre diktsamlingar.

Prins Henrik sovna inn 13. februar 2018 på Fredensborg slott.

Titlar 
Hans Kongelege Høyhet Prins Henrik av Danmark

Galleri 
Henrik av Danmark

Kjelder 

Danske kongelege
Franske kongelege
St. Olavs Orden
Elefantordenen
Bijagós-øyane

Bijagós-øyane er ei gruppe med atten store og fleire dusin små øyar i Atlanterhavet. Dei er ein del av Guinea-Bissau. Før kolonitida var dei sentrale i handelen langs Vest-Afrika, og hadde ein sterk flåte. Dei slo difor portugisarane attende, då dei i 1535 forsøkte å hærta øyane. Dei blei ikkje erobra før i 1936.

I dag er dei sørlege øyane naturreservat, mens øyane Bubaque, Bolama og Caravela har dei største busetnadene og er mest vitja av turistar. Heile øygruppa er erklært som Biosphere Reserve av UNESCO.

Kjelder 
 Bissagos Islands på engelsk Wikipedia, vitja 3. juli 2007.
 Boloma Bijagós Biosphere Reserve

Guinea-Bissau
Gydafeltet

Gydafeltet er eit oljefelt som ligg søraust i Nordsjøen, 270 km sørvest for Stavanger. Feltet er oppkalla etter dronning Gyda, ei av konene til Harald Hårfagre. 
Operatør for feltet er Talisman Energy Norge AS.

Bakgrunnsstoff 
 Faktaheftet om norsk petroleumsverksemd for 2007 Olje- og energidepartementet i samarbeid med Oljedirektoratet
 Gyda  på Norsk Oljemuseum sitt petroleumskart
 Gydafeltet - Konsekvensutredning (1987) 

Norske oljefelt
Olje- og gassfelt i Nordsjøen
Jernverk

Jernverk eller jarnverk er eit føretak som foredlar jernmalm til smijern og støypejern. Jernverksdrift vart sterkt utvikla i seinmellomalderen, og utvikla vidare industrielt.

I jernalderen skaffa ein seg smijern ved å foredla myrmalm. Denne metoden, kalla jernvinne, vart nytta heilt fram til slutten av 1700-talet enkelte stader i Noreg og Sverige.

Teknologien for å utvinna og foredla jernmalm og vart innført til Noreg frå Tyskland i siste del av 1500-talet. Dei viktige jerngruvene i Arendalsfeltet var opna i 1585, og dei la grunnlaget for bygging av mange jernverk, det første var Barbu Jernverk.

Sentralt på eit jernverk var gjerne ein masomn. Masomnar vart mura med tykke steinmurar, og var som ein skorstein. Frå toppen av masomnen vart det vekslande fylt jernmalm og trekol, og visse andre mineral i mindre mengd. Ved botnen av masomnen vart luft blåst inn ved hjelp av blåsebelgar, og desse vart gjerne drivne av store vasshjul.

I 1855 vart det teke patent på ein ny type jernverksteknologi, kalla Bessemerprosessen. Den nye metoden gjorde det mogleg å nytta steinkol til jernsmeltinga, og dei gamle norske jernverka vart på slutten av 1800-talet etter kvart lagde ned. Nokre av dei la om drifta til å verta jernstøyperi som nytta innført rujern og steinkol som  råstoff i staden for norsk jernmalm og trekol. Dei nye jernstøyperia vart gjerne liggjande ved byar langs kysten.

Nokre kjende norske jernverk
 Barbu Jernverk
 Bærums Verk
 Dikemark Jernverk
 Egelands Verk
 Eidsfos Jernverk
 Eidsvoll Verk
 Frolands verk
 Hakadals verk
 Hassel Jernverk
 Moss Jernverk
 Næs Jernverk
 Norsk Jernverk

Metallindustri
Fylkesveg 819

Sjå òg fylkesveg 819 (fleirtyding)
Fylkesveg 819 (Fv819) går mellom Ballangen og Kjeldebotn. Veglengda er 20,9 km.

Vegen tar av frå E6 i Ballangen og går mot nordvest langs sørsida av Ofotfjorden til Kjeldebotn.

Før 1. januar 2010 var vegen riksveg. Etter at forvaltingsreforma trod i kraft har han status som fylkesveg.

Kommunar og knutepunkt

Ballangen
 frå Brenna til  Høgland
 frå Kjeldebotn til  Djupdalsåsen (14,3 km)

Bakgrunnsstoff 

Primære fylkesvegar
Fylkesvegar i Nordland
Vegar i Narvik
Fylkesveg 820

Sjå òg fylkesveg 820 (fleirtyding)
Fylkesveg 820 (Fv820) går mellom Sortland og Ramberg i Bø kommune. Veglengda er 73,1 km.

Vegen går langs vestsida av Sortlandssundet, over Vikeidet til Frøskeland ved Eidsfjorden. Frå der langs indre del av Eidsfjorden, over Skjellfjordeidet og langs sørsida av Skjellfjorden  og austsida av Ånnfjorden. Vidare opp til skaret med Ryggedalstunnelen og ned Ryggedalen til Bø.

Før 1. januar 2010 var vegen riksveg. Etter at forvaltingsreforma trod i kraft har han status som fylkesveg.

Kommunar og knutepunkt

Sortlandsbrua
 frå Selnes til   (11,4 km)

 frå Vikosen til Bremnes (16,0 km)
 frå Frøskeland til  Bitterstad i Hadsel kommune (45,2 km)
 Frøskeland

 frå Storvika til Smines i Øksnes kommune (13,2 km)

 frå Skjellfjordeidet til Sandset (3,5 km)
Veg til Skjellfjord kai →   til Øksnes Vestbygd
  (1625 m) (høyde 4,10 m)

 frå Kråkhaugen til  Verhalsen (4,1 km)
 frå Skoglund til Utskor (6,1 km)
 frå Ramnåsen til Sund (1,8 km)
 frå Rottåsen til Guvåg (12,7 km)
 frå Rise til Hovden (17,4 km)
 frå Skålbrekka til  Veanova (5,4 km)
  frå Straume til Ramberg (9,4 km),  til Skårvågen (3,5 km)
Vinje
Steine
Bø
 Ramberg

Bakgrunnsstoff 

YouTube: frå Ryggedalen i Bø, gjennom Ryggedalstunnelen til Ånnfjorden i Øksnes
Kuling.net: Fjell-eventyret  (av Kjell Snerte, frå Bøfjerding 1980)
Kuling.net: Ti års dans gjennom skuggeheimen  (av Kjell Snerte, frå Bøfjerding 1981)

Primære fylkesvegar
Fylkesvegar i Nordland
Vegar i Sortland
Vegar i Øksnes
Vegar i Bø i Nordland
Fylkesveg 821

Fylkesveg 821 (Fv821) går mellom Frøskeland i Sortland kommune og Myre i Øksnes kommune. Veglengda er 23,7 km.

Vegen går mellom Frøskeland over Frøskelandseidet, langs austsida av Steinlandsfjorden og vidare til Myre.

Før 1. januar 2010 var vegen riksveg. Etter at forvaltingsreforma trod i kraft har han status som fylkesveg.

Kommunar og knutepunkt

Frøskeland

 frå Palmåsen via Alsvåg til Myre (21,4 km)
Steinland
 frå Oppmyre til  (1,9 km)
 Myre
 frå Myre til Stø (14,6 km) →  Nyksund
Endepunkt Myre →  hurtigbåt til Øksnes Vestbygd

Bakgrunnsstoff 

Primære fylkesvegar
Fylkesvegar i Nordland
Vegar i Sortland
Vegar i Øksnes
Fylkesveg 822

Sjå òg fylkesveg 822 (fleirtyding)
Fylkesveg 822 (Fv822) går mellom Langvassdalen i Sortland kommune og Kaljord i Hadsel kommune. Vegen følgjer sørsida av austsida av Sigerfjorden og Sortlandssundet, og har ei lengd på 37,4 km.

Før 1. januar 2010 var vegen riksveg. Etter at forvaltingsreforma trod i kraft har han status som fylkesveg.

Kommunar og knutepunkt

Langvassdalen
  (1464 m)
 Djupfjordstraumen bru (346 m)
Blokken
Fiskfjorden

Kvantoelv
Kvitnes
Hennes
  Ferje frå Kaljord via Lonkan til  Hanøy (1-3 turar/dag, 40 - 60 min.) →

Bakgrunnsstoff 

Ferjeruter Kaljord - Hanøy 
Ferjeruter Hanøy - Kaljord 

Primære fylkesvegar
Fylkesvegar i Nordland
Vegar i Sortland
Vegar i Hadsel
Fylkesveg 826

Fylkesveg 826 (Fv826) går mellom Vargåsen i Fauske kommune og Røsvika i Sørfold kommune. Veglengda er 21,8 km.

Vegen tar av frå E6 ved Vargåsen og går nordover på vestsida av Sørfolda til Røsvik.

Før 1. januar 2010 var vegen riksveg. Etter at forvaltingsreforma trod i kraft har han status som fylkesveg.

Kommunar og knutepunkt

Endepunkt Røsvika
 frå Djupvika til  Dalselv (4,8 km)

 frå Kvitblikk til  Medås (9,6 km)
 Vargåsen

Bakgrunnsstoff 

Primære fylkesvegar
Fylkesvegar i Nordland
Vegar i Fauske
Vegar i Sørfold
Riksveg 827

Riksveg 827 (Rv827) går mellom Sommarset i Tysfjord og Sætran i Ballangen. Vegen (utanom ferjestrekninga) er 39,1 km lang.

Vegen tar av frå E6 ved Sommarset og går austover til Drag, med ferje over Tysfjorden til Kjøpsvik og vidare mot nordaust til Efjorden og nordover langs vestsida av Forsahavet til Sætran der han møter E6 igjen.

Riksveg 827 er eit alternativ til E6 via Ulvsvåg. Riksveg 827 har ein litt lengre ferjestrekning enn E6, men er til gjengjeld 12 km kortare, og manglar bakkene ved Ulvsvågskaret og Skjellesvikskaret.

Historie
Vegen mellom Sommarset og Drag vart bygd mellom 1935 og 1939. Ferjesambandet Drag-Kjøpsvik-Skarberget vart sett i drift 2. desember 1968. Anløpet på Skarberget vart nedlagt då vegen mellom Kjøpsvik og Sætran vart opna i 1992. Vegen gav Kjøpsvik ferjefritt vegsamband til Narvik.

Kommunar og knutepunkt

Sommerset
 frå Drag til Helland kai (5,5 km)
 Ferje frå Drag
til Kjøpsvik (10 turar/dag, 45 min.)
 frå Kjøpsvik til Hundholmen (8,3 km)

 Kjøpsviktunnelen (784 m)
 Brattlitunnelen (3606 m)
 Neppviktunnelen (979 m)
 Tømmeråstunnelen (561 m)
 Stetind
 Stetindtunnelen (2730 m)
 Efjordtunnelen (1622 m) frå Stefjordbotn

til Kistbotn
 Sætran

Kjelder
Erling Svanberg: Langs vei og lei i Nordland - Samferdsel gjennom 3000 år. Nordland fylkeskommune, Bodø 1990. ISBN 82-7416-021-5
Artikkel av Tore Kristoffersen i Bladet Vesterålen 11. januar 2007: Nord-Ferjer AS - historie og seilinger

Bakgrunnsstoff 

Ferjeruter Drag - Kjøpsvik 
Ferjeruter Kjøpsvik - Drag 

Riksvegar
Vegar i Nordland
Ferjesamband i Nordland
Vegar i Hamarøy
Vegar i Narvik
Fylkesveg 828

Sjå òg fylkesveg 828 (fleirtyding)
Fylkesveg 828 (Fv828) går mellom Bjørn i Dønna kommune og Herøysundet i Herøy kommune, og i tillegg mellom Søvik og Søvikstranda i Alstahaug kommune.

Trasear: Engan - Herøysundet 8,0 km, Nord-Herøy - Bjørn 24,6 km, Søvik - Søvikstranda 1,0 km. Ferjesambandet mellom Herøysundet og Søvik er del av , og ikkje del av riksvegen.

Før 1. januar 2010 var vegen riksveg. Etter at forvaltingsreforma trod i kraft har han status som fylkesveg.

Kommunar og knutepunkt 

 Bjørn

 Åkviksundet bru (285 m)
 frå Sørstaulen til Seløy (3,3 km)
 Hoholmen bru (316 m)
 frå Hestøya over  Kalvøyrevet bru (298 m) til Enokvalen (Ytre Øksningan)
Arm til Engan
 frå Silvalen til Grindstrand (1,7 km)
 Herøysundbrua (ca. 170 m)
 frå Herøy til Fagervik (2,5 km)
 frå Lendinga til Tennvalen (7,5 km)
Endepunkt Herøysundet

  ferje frå Herøysundet

til Søvik

Endepunkt Søvik
 Søvikstranda

Bakgrunnsstoff 

Ferjeruter Sandnessjøen-Dønna 

Primære fylkesvegar
Fylkesvegar i Nordland
Vegar i Alstahaug
Vegar i Dønna
Vegar i Herøy i Nordland
Fylkesveg 830

Fylkesveg 830 (Fv830) går mellom Finneid og Sulitjelma i Fauske kommune. Veglengda er 35,7 km.

Vegen tar av frå E6 ved Finneid og går i søraustleg retning til Sulitjelma. Vegen vart lagt der jernbanespora til Sulitjelmabanen (nedlagt i 1972) tidlegare hadde gått. Arbeidet med å førebu jernbanetraseen til biltrafikk byrja 2. juli 1971. I løpet av tre veker frå 24. juli 1972 vart skinnegangen riven og vegen gjort køyrbar. Vidare arbeid med vegen (mellmm anna utstrossing av tunnelane) vart utført fram til 1975.

Vegen er føreslått verna i Nasjonal verneplan for vegar, bruer og vegrelaterte kulturminne.

Før 1. januar 2010 var vegen riksveg. Etter at forvaltingsreforma trod i kraft har han status som fylkesveg.

Kommunar og knutepunkt

Finneid
  (2811 m)
  (2425 m)
  (2827 m)
  (568 m)
 frå Sandnes i Sulitjelma til Jakobsbakken (9,4 km)

Kjelde

Bakgrunnsstoff 
Nasjonal verneplan for vegar, bruer og vegrelaterte kulturminne  (sjå avsnitt om Sulitjelmavegen)

Primære fylkesvegar
Fylkesvegar i Nordland
Vegar i Fauske
Fylkesveg 831

Sjå òg fylkesveg 831 (fleirtyding)
Fylkesveg 831 (Fv831) går mellom Tjong og Vågaholmen i Rødøy kommune. Veglengda er 11 km.

Før 1. januar 2010 var vegen riksveg. Etter at forvaltingsreforma trod i kraft har han status som fylkesveg.

Kommunar og knutepunkt

Tjong
 frå Kila til Tryggestad (5,4 km)
 frå Vågaholmen til Vågaholmen dampskipskai (1,1 km)
Endepunkt Vågaholmen

Bakgrunnsstoff 

Primære fylkesvegar
Fylkesvegar i Nordland
Vegar i Rødøy
Riksveg 833

Riksveg 833 (Rv833) er ein sambandsveg mellom E 10 og Harstad/Narvik lufthamn, Evenes. Vegen er 547 meter lang, og er med det ein av dei kortaste riksvegane i Noreg.

Kommunar og knutepunkt

Nautå
Endepunkt

Bakgrunnsstoff

Riksvegar
Vegar i Nordland
Vegar i Evenes
Fylkesveg 834

Fylkesveg 834 (Fv834) går mellom sentrum og Fjær i Bodø kommune. Vegen er 37,9 km lang utanom ferjestrekninga.

Før 1. januar 2010 var vegen riksveg. Etter at forvaltingsreforma trod i kraft har han status som fylkesveg.

Kommunar og knutepunkt

Hålogalandsgata
  Ferje frå Festvåg
 til Misten (1-2 turar/time, 10 min)
  frå Fjær til Tårnvika (23,0 km)

Bakgrunnsstoff 

 Ferjeruter Festvåg-Misten 

Primære fylkesvegar
Fylkesvegar i Nordland
Ferjesamband i Nordland
Vegar i Bodø
Fylkesveg 835

Sjå òg fylkesveg 835 (fleirtyding)
Fylkesveg 835 (Fv835) går mellom Tømmerneset i Hamarøy kommune og Nordfold/Ålstad i Steigen kommune. Veglengda mellom Tømmerneset og Nordfold er 65,8 km.

Vegen tar av frå E6 ved Tømmerneset og går vestover på sørsida av Sagfjorden til Skjelvareid og vidare sørover til Leinesfjord og deretter i retning søraust til Nordfold. Ein sideveg går mellom Skjelvareid nordover forbi Bogen og Ålstad på Engeløya.

Før 1. januar 2010 var vegen riksveg. Etter at forvaltingsreforma trod i kraft har han status som fylkesveg.

Kommunar og knutepunkt

Tømmerneset
  (8079 m)

 frå Nordli til Dyping (1,1 km)
Arm frå Skjelvareid til Ålstad (10,0 km)
Arm til Bogen (0,7 km)
 frå Bogen til Holkestad (20,8 km)
 Engeløybruene (360 og 548 m)
 ringveg frå Ålstad rundt Engeløya og tilbake til Ålstad (30,4 km)
 frå Saursfjord til Nordskot (16,8 km)
 frå Botn til Helnessund (18,5 km)
 frå Storosen til Laukvika (15,7 km)
 frå Nordfold til Alvnes (7,9 km)
Endepunkt Nordfold

Bakgrunnsstoff 

Primære fylkesvegar
Fylkesvegar i Nordland
Vegar i Hamarøy
Vegar i Steigen
Inuktun

Inuktun er eit inuitspråk i den eskimoisk-aleutiske språkfamilien. Det blir tala nord på Grønland. På dansk er det blitt kalla nordgrønlandsk, polareskimoisk og thulesproget, medan på grønlandsk er det kalla avanersuarmiutut.

Inuktun blei først skildra av utforskarane Knud Rasmussen og Peter Freuchen som drog gjennom Nord-Grønland tidleg på 1900-talet og grunnla ein handelsstad på Dundas i 1910. Inuktun har ikkje eit eige skriftspråk og blir ikkje undervist i skulen. Det har likevel ei sterk stilling som daglegspråk som blir brukt av dei fleste innbyggjarane i Qaanaaq og landsbyane rundt. På inuktun heiter desse landsbyane Muriuhaq, Hiurapaluk, Qikiqtat, Qikiqtarhuaq og Havighivik.

Litteratur 
 Fortescue, Michael 1991: Inuktun: An introduction to the language of Qaanaaq, Thule = Inuktun : en introduktion til Thulesproget (Institut for eskimologis skriftrække. ISBN 87-87874-16-4.

Kjelder
Denne artikkelen bygger på «Inuktun language» frå ,  den 23. september 2013.  
 

Einskildspråk
Eskimoisk-aleutiske språk
Forvaring

Forvaring er ein av straffereaksjonane i det norske rettssystemet. Forvaring kan føre til fengsel livet ut, på grunn av at den opphavlege  dommen kan bli forlenga eit uavgrensa tal gonger. 

Straffereaksjonen forvaring er heimla i Straffelova § 39 c, der det står:

Når en tidsbestemt straff ikke anses tilstrekkelig til å verne samfunnet, kan forvaring i anstalt under kriminalomsorgen idømmes i stedet for fengselsstraff når vilkårene i nr. 1 eller nr. 2 er oppfylt: 1. Lovbryteren finnes skyldig i å ha begått eller forsøkt å begå en alvorlig voldsforbrytelse, seksualforbrytelse, frihetsberøvelse, ildspåsettelse eller en annen alvorlig forbrytelse som krenket andres liv, helse eller frihet, eller utsatte disse rettsgodene for fare. I tillegg må det antas å være en nærliggende fare for at lovbryteren på nytt vil begå en slik forbrytelse. Ved farevurderingen skal det legges vekt på den begåtte forbrytelsen eller forsøket sammenholdt særlig med lovbryterens atferd og sosiale og personlige funksjonsevne. Det skal særlig legges vekt på om lovbryteren tidligere har begått eller forsøkt å begå en forbrytelse som nevnt i første punktum. 2. Lovbryteren finnes nå skyldig i å ha begått eller forsøkt å begå en mindre alvorlig forbrytelse av samme art som nevnt i nr. 1, og har tidligere begått eller forsøkt å begå en forbrytelse som nevnt der. I tillegg må det antas å være en nær sammenheng mellom den tidligere og den nå begåtte forbrytelsen, og faren for tilbakefall til en ny forbrytelse som nevnt i nr. 1 må antas å være særlig nærliggende.''

Det er berre lovbrytarar vurdert som strafferettsleg tilreknelege som kan bli dømde til forvaring i tillegg til, eller i staden for, vanleg straff. Personar retten vurderer som utilreknelege i gjerningsaugneblinken, kan ikkje bli dømde til forvaring, men kan idømmast særreaksjonar som tvunge psykisk helsevern eller tvungen omsorg. Forvaring kan berre brukast dersom vedkomande har utført eller forsøkt å utføre eit brotsverk som har krenkt samfunnet sine grunnleggjande rettsgode, andres liv, helse eller fridom. Døme på slike brotsverk er drap, vald, seksualbrotsverk og eldspåsetjingar. I tillegg må det vera ein reell fare for at vedkomande vil koma til å gjenta den handlinga han eller ho er dømd for.

I dom om forvaring skal retten fastsetje ei tidsramme som vanlegvis ikkje bør overstige 15 år, og ikkje kan overstige 21 år. Etter begjæring frå påtalemakta kan retten likevel ved dom forlenge den fastsette ramma med inntil 5 år om gongen. Sak om forlenging skal reisast ved tingretten seinast tre månader før forvaringstida er utløpt. Det skal òg fastsetjast ei minstetid for forvaringa, som ikkje må overstige 10 år. 

Forvaring er ein av tre straffereaksjonar som erstatta den tidlegare juridiske nemninga sikring ved lovendring den 1. januar 2002.

Bakgrunnsstoff 
Forskrifter om forvaring 
Straffelovens reglar om forvaring (§ 39 a-h)
Kriminalomsorgen: Forvaring 
"Hva er forvaring?" Kronikk i Dagbladet 26. september 2005

Fridomstap
Strafferett
Kriminalomsorg
Cuanza

Cuanza, òg skrive Kwanza, er ein 965 km lang elv i Angola i Afrika. 

Ho har kjeldene sine om lag 1450 meter over havet i det sentrale Angola, og renn ut i Atlanterhavet 50 km sør for hovudstaden Luanda.

Elva er regulert for kraftproduksjon.

Angola
Elvar i Afrika
Nigerelva

Niger er den største elva i Vest-Afrika, over 4000 km lang. Ho renn gjennom Guinea, Mali, Niger, på grensa til Benin og til slutt gjennom Nigeria. Ho renn ut i eit massivt delta. Niger er den tredje lengste elva i Afrika, berre Nilen og Kongo er lengre.

Namnet på elva 
Namnet Niger kjem truleg frå tamasjek ɣer n ɣeren 'elvanes elv, elva av elvar', med ei misforstådd europeisk tilpassing til det latinske adjektivet niger 'svart'. På bambara heiter elva Joliba, som tyder 'blodelva'; jf. joli 'blod', ba 'elv'. På fulfulde heiter ho Maayo ɓaleewo, som tyder 'den svarte elva'; jf. maayo 'elv', ɓaleewo 'kvit' (i NGO-klassen). På songhay heiter ho Isa Ber 'storelva', og på joruba Oya, etter ei elvegudinne knytt til Niger.

Fotnotar 

 
Elvar i Guinea
Elvar i Mali
Elvar i Niger
Elvar i Benin
Elvar i Nigeria
Putumayo

For artikkel om departementet i Colombia med same namn, sjå Putumayo-departementet
Putumayo, (i Brasil Içá) er ei elv i Sør-Amerika. Ho er bielv til Amazonaselva i Brasil, frå kjelda i Andesfjella til munningen, er ho 1580 km, 1480 av desse er farbare. Elva er grenseelv både mellom Colombia og Peru, og mellom Colombia og Ecuador.

Kjelde 
 Store Norske Leksikon

Elvar i Colombia
Elvar i Ecuador
Elvar i Peru
Elvar i Brasil
Sideelvar til Amazonaselva